הרמין ריס

הרמין ריס (22 אוגוסט 1903 - 5 דצמבר 1980; בגרמנית: Hermine Riss) הייתה אוסטרית ילידת וינה חסידת אומות העולם שהצילה יהודים בתקופת השואה .

 פעילות בתקופת השואה להצלת יהודים 
הרמין התגוררה בווינה והתפרנסה בעיקר כציירת. הרמין הייתה חברה של אליזבת היינריך, יהודיה אוסטרית, שניצלה בזכות אזרחות סינית שקיבלה מבעלה לשעבר. כשהחלו לרדוף אחר היהודים, פנתה אליזבת להרמין וביקשה שתחביא בביתה את אמה רגינה היינריך. הרמין נענתה לבקשתה של אליזבת והחביאה את רגינה בביתה. חוץ מרגינה, הרמין החביאה בביתה עוד שני יהודים, סטפני זק ואוטו ברייכנשטיין, אותם הכירה דרך קהילת המחתרת המקומית או באמצעות פניות ישירות לעזרה. היא הסתכנה בעונשים כבדים ואף במוות אם הייתה נתפסת, אך המשיכה במאמציה להציל חיים. הרמין פעלה ללא תמורה, חלקה איתם את מזונה, והוציאה סכומי כסף רבים על ביגוד ואוכל עבורם. 

 לאחר המלחמה 
הרמין המשיכה להתגורר עם בעלה באוסטריה. היא חייתה בצניעות והתפרנסה בעיקר מציור, במשך שנים רבות לא סיפרה על מעשיה.תיק חסידת אומות העולם מס' M.31.2/10473, ארכיון יד ושם

 הכרה והנצחה 
ב-15 במאי 2005,הרמין ריס הוכרה כחסידת אומות העולם על ידי יד ושם. פליקס לי, נכדה של רגינה היינריך המליץ עליה במכתב ליד ושם. בטקס שהתקיים ביד ושם בירושלים בנוכחות פליקס לי, ניטע עץ על שמה בגן חסידי אומות העולם.

 הערות שוליים 

קטגוריה:אוסטרים חסידי אומות העולם
קטגוריה:חסידי אומות העולם
קטגוריה:אוסטריות שנולדו ב-1903
קטגוריה:אוסטרים שנולדו ב-1903
קטגוריה:נפטרות ב-1980
קטגוריה:אוסטרים שנפטרו ב-1980